ยืดบทสนทนา เรียนรู้เกี่ยวกับการเริ่มต้นสนทนาขั้นพื้นฐาน ขยายขอบเขตออกไป
คุณไม่อาจคาดหวังปาฏิหาริย์บังเกิดขึ้นตั้งแต่การมีปฏิสัมพันธ์ขั้นต้นกับใครสักคน สิ่งที่คุณจะคาดหวังได้ก็แค่มีสัมพันธไมตรีเกิดขึ้น โอกาสดีที่สุดที่จะทำมันขึ้นมาก็คือให้ยึดอยู่กับหัวข้อสนทนาที่น่าสนใจและพูดคุยได้สนุกออกรส มันจะช่วยให้สามารถสอดแทรกมุกตลกเล็กๆ เข้าไปในบทสนทนาได้ด้วย  หลีกเลี่ยงการพูดคุยเรื่องปัญหาในชีวิตหรือสถานการณ์ด้านลบอื่นๆ ถ้าหากคุณเห็นสายตาของคู่สนทนาเหม่อลอยออกไปเวลาที่มีการหยิบยกประเด็นเหล่านี้ขึ้นมาพูด มันก็เป็นเพียงเพราะมีคนแค่ไม่กี่คนที่คาดหวังจะได้พูดคุยปัญหาหรือสถานการณ์หนักหน่วงในบทสนทนาที่ผ่อนคลายเป็นกันเอง คนส่วนใหญ่มองหาประเด็นที่สุภาพ น่าสนใจ และไม่เครียดมาสนทนา และการแทรกอะไรในเชิงลบเข้าไปมีแต่ทำลายบรรยากาศตอนนั้นลง ทำให้การสนทนาจบลงได้ ความเงียบไม่จำเป็นต้องดูอึดอัด มันจะให้คุณได้รวบรวมความคิดเห็นประมวลคู่สนทนาหรือคิดหาหัวข้อที่เขาน่าจะอยากคุย มันทำให้คุณทั้งคู่มีเวลาหายอกหายใจและได้หยุดพักย่อยความคิด อย่างไรก็ตาม ความเงียบก็ชวนให้อึดอัดได้ ถ้าคุณรู้สึกพะว้าพะวงหรือพยายามจะกลบเกลื่อนความเงียบเพราะคุณเป็นกังวลกับมัน เช่น ถ้าคุณพบว่าทั้งคู่ต่างชอบการวิ่ง ให้ใช้เวลามากขึ้นในการคุยเรื่องเหล่านี้ อย่างไรก็ดี ให้ใส่ใจด้วยว่าถึงอย่างไรเมื่อถึงจุดหนึ่งคุณก็จะต้องย้ายหัวข้อสนทนาไปเรื่องอื่น การสนทนาเรื่องวิ่งนานถึง 45 นาทีคงเป็นเรื่องที่ชวนอึดอัดสำหรับผู้คนส่วนใหญ่   สนทนาถึงคนอื่นที่มีความสนใจร่วมกันและความสำเร็จของพวกเขา เช่น คุณอาจรู้จักผู้ชนะการวิ่งมาราธอนปีที่แล้วด้วยกันทั้งคู่ และคุณคนใดคนหนึ่งอาจสามารถเล่ารายละเอียดว่าคนๆ นั้นฝึกฝนอย่างไรถึงชนะได้ ในการพูดคุยเรื่องความสนใจที่มีร่วมกันนั้น อาจพูดคุยเรื่องอุปกรณ์เครื่องเล่นใหม่ๆ แนวคิดใหม่ๆ กลยุทธใหม่ๆ เป็นต้น แนะนำสิ่งใหม่ๆ ที่คุณทั้งคู่สามารถลองทำในความสนใจร่วมกันนี้ได้ บางทีถึงอาจขนาดหาเวลาไปฝึกหรือลองอะไรใหม่ๆ ด้วยกัน ความลับที่ยิ่งใหญ่ที่สุดของการเป็นนักสนทนาที่ดีคือการแค่ปล่อยให้คนอื่นเป็นฝ่ายพูดคุยเรื่องของพวกเขาเอง  เพราะอะไรนะรึ มันเป็นประเด็นหัวข้อที่พวกเขาคุ้นเคยและอาจจะรู้สึกสะดวกใจที่จะคุยด้วยไง ให้ลองเคล็ดลับเหล่านี้:   สอบถามความคิดเห็น  คุณสามารถเชื่อมมันกับสิ่งที่เป็นไปในห้องขณะนั้น สถานการณ์ปัจจุบัน หรืออะไรก็ตามที่คุณอาจอยากสนทนาด้วย  เจาะลงไปในประเด็น "เรื่องราวในชีวิต" ถามว่าคู่สนทนานั้นมีพื้นเพมาจากที่ไหน เติบโตมายังไง และต่อมาเรื่อยๆ คำถามที่คุณจะยกมาถามใครสักคนขึ้นอยู่กับว่าคุณสนิทกับพวกเขาดีแค่ไหน นี่เป็นตัวอย่างบทเปิดการสนทนาสำหรับบุคคลสองประเภทที่คุณต้องสนทนาด้วย:   ผู้คนที่คุณรู้จักดี: ถามเขาว่าเป็นอย่างไรบ้าง มีอะไรน่าสนใจเกิดขึ้นในช่วงสัปดาห์ที่ผ่านมาหรือเปล่า โปรเจ็คต์งานหรือการเรียนของเขาไปได้ด้วยดีไหม ลูกเป็นไงบ้าง และเขาเพิ่งได้ดูหนังหรือรายการทีวีดีๆ อะไรบ้างไหม  ผู้คนที่คุณรู้จักแต่ไม่ได้เจอกันมาสักพักแล้ว: ถามเขาว่าเกิดอะไรขึ้นบ้างนับแต่ครั้งล่าสุดที่ได้เจอกัน ดูว่าเขายังทำงานที่เดิมหรือยังอาศัยอยู่ที่เดิมหรือเปล่า ถามถึงเรื่องลูกและว่าเขามีเพิ่มไหม (ถ้ามันเกี่ยวโยงกัน) บางทีอาจถามว่าเขามีนัดเดทกับใครอยู่หรือเปล่า คุณย่อมรู้กฎเดิมๆ ดีอยู่แล้ว: อย่าพูดคุยเรื่องศาสนา การเมือง เงิน ความสัมพันธ์ ปัญหาภายในครอบครัว ปัญหาสุขภาพ หรือเรื่องเพศสัมพันธ์กับคนที่ไม่ได้สนิทอะไรกันนัก ความเสี่ยงของการที่จะไปพูดขัดเขานั้นมีสูงเกินไป ฉะนั้นเลี่ยงไว้ก่อนจะดีกว่า พวกเหล่านี้มักเป็นประเด็นที่กระทบจิตใจด้วยเช่นกัน. คนเรานั้นมีความซับซ้อน มีความสนใจ มีงานอดิเรกและความชอบความชังแตกต่างกันไป มีคำถามแตกต่างกันหลายรูปแบบที่คุณสามารถเอ่ยถามถึงความสนใจและงานอดิเรก ซึ่งส่วนใหญ่แล้วจะนำไปสู่บทสนทนาต่อเนื่องได้ด้วยตัวมันเอง คำถามที่ควรถามก็เช่น:  คุณเล่นหรือติดตามกีฬาไหนเป็นพิเศษหรือเปล่า? ชอบออนไลน์ไหม? ชอบอ่านอะไรบ้าง? เวลาว่างชอบทำอะไรล่ะ? ชอบเพลงแนวไหน? ชอบดูหนังแนวไหน? ติดรายการทีวีเรื่องอะไร? ชอบเล่มเกมกระดานบ้างไหมแล้วเกมอะไร? ชอบสัตว์หรือเปล่า? ชอบสัตว์อะไรมากที่สุด? หัวข้อที่แน่นอนที่สุดคือเรื่องพี่น้องและข้อมูลแบ็คกราวนด์ทั่วๆ ไป (อย่างเช่นโตมาจากที่ไหน) ให้แน่ใจว่าคุณได้โต้ตอบด้วยความกระตือรือล้นเพื่อกระตุ้นให้เขาเล่าเพิ่มเติม พ่อแม่อาจเป็นประเด็นอ่อนไหวสำหรับคนที่โตขึ้นมาแบบมีปัญหาด้านการเลี้ยงดู มีพ่อแม่ชอบทำร้ายร่างกาย หรือพ่อแม่เพิ่งจากไป หัวข้อเรื่องลูกก็อาจเป็นเรื่องไม่สะดวกใจคุยสำหรับคู่ที่มีปัญหาเรื่องการเป็นหมันหรือยังไม่ลงรอยเรื่องความพร้อมจะมีบุตร หรือคนที่อยากมีลูกแต่ยังไม่เจอคนที่ถูกใจ คำถามบางคำถามที่คุณอาจเอ่ยถามได้ก็เช่น:  คุณมีพี่น้องบ้างไหม? มีกี่คน? (ถ้าเขาเป็นลูกโทน) การเป็นลูกคนเดียวนี่มันรู้สึกยังไงบ้าง? (ถ้าเขามีพี่น้อง) พี่น้องชื่ออะไรกันมั่ง? พวกเขาอายุเท่าไหร่แล้ว? พวกเขาทำงานอะไร? (ปรับคำถามตามอายุ พวกเขาเรียนโรงเรียน /มหาวิทยาลัยไหนหรือทำงานกันหรือยัง) พวกคุณหน้าตาคล้ายกันไหม? บุคลิกเหมือนกันหรือเปล่า? คุณโตมาจากที่ไหน? ถามคู่สนทนาว่าเขาเคยไปที่ไหนมาบ้าง ถึงแม้เขาจะไม่เคยไปไหนเลย เขาก็น่าจะมีความสุขที่ได้คุยเรื่องที่ที่อยากจะไป โดยเฉพาะอย่างยิ่งคุณควรจะถามว่า:  ถ้าคุณมีโอกาสได้ไปอยู่ประเทศอื่น อยากไปอยู่ที่ไหนและเพราะอะไร? จากทุกเมืองที่เคยไปเที่ยวมา คุณชอบเมืองไหนที่สุด? พักร้อนคราวที่แล้วไปไหนมา? เป็นไงบ้าง? พักร้อนที่ดีที่สุด/แย่ที่สุดที่เคยไปมาคือที่ไหน? อาหารอาจเป็นหัวข้อสนทนาที่ดีกว่าเล็กน้อยเพราะมันมีโอกาสที่คุณจะไปเจอะคนที่มีปัญหาเรื่องการติดสุราหรือคนที่ไม่ชอบดื่ม ให้ระมัดระวังด้วยว่าบทสนทนานี้จะไม่เกิดกับคนที่กำลังควบคุมอาหารหรือวิธีการที่พวกเขาพยายามลดน้ำหนัก มันอาจนำไปสู่ทิศทางที่เป็นลบได้ คุณควรถามแบบนี้แทน:  ถ้าเกิดต้องกินอาหารได้อย่างเดียวไปตลอดชีวิต อาหารจานนั้นจะเป็นอะไร? เวลาไปทานข้าวนอกบ้าน ชอบไปร้านไหน? ชอบทำอาหารเองไหม? ลูกกวาดที่ชอบที่สุดคือ? ร้านอาหารที่ห่วยที่สุดเท่าที่เคยกินมาคือที่ไหน? ตรงนี้อาจยุ่งยากเล็กน้อยตรงที่มันอาจลงเอยฟังดูเหมือนการสัมภาษณ์งานได้ กระนั้น ถ้าคุณดำเนินการสนทนาด้วยความระมัดระวังและทำให้มันกระชับกับอ่อนหวาน มันจะนำไปสู่การสนทนาที่น่าสนใจได้ และอย่าลืมว่าคู่สนทนาอาจกำลังเรียนอยู่ เกษียณแล้ว หรือ "อยู่ในช่วงเปลี่ยนงาน" คำแนะนำสำหรับผู้เริ่มต้นก็เช่น:  คุณทำงานอะไร? ทำงาน (หรือเรียน) ที่ไหน? งานแรกที่ทำคืออะไร? เท่าที่ผ่านมาใครเป็นหัวหน้างานที่คุณชอบที่สุด? ตอนเป็นเด็กเคยคิดอยากทำงานอะไรเวลาที่เป็นผู้ใหญ่? ชอบตรงไหนมากที่สุดในงานที่ทำอยู่? ถ้าเงินไม่ได้เป็นประเด็น คุณยังจะทำงานเดิมอยู่ไหม งานในฝันคืองานอะไร? หากคุณไม่เคยพบหน้าเขามาก่อน มันมีสิ่งที่ลึกลับมากมายให้ค้นหาว่าเหตุใดคุณสองคนจึงมาอยู่ในที่เดียวกัน ถามคำถามอย่าง:  แล้วงั้น คุณรู้จักเจ้าภาพได้ยังไง? คุณมามีส่วนร่วมกับงานนี้ทางไหน? (หรือ ถ้าเกี่ยวข้องกัน) เพราะบริจาคเงิน? ในงานไตรกีฬา? คุณหาเวลามามีส่วนร่วมกับงานทำนองนี้ได้ยังไง? พยายามทำให้มันเป็นคำชมในสิ่งที่เขาได้ทำมากกว่าที่จะเป็นสิ่งที่เขาเป็นอยู่ ซึ่งจะทำให้คุณสามารถต่อบทสนทนาออกไปโดยการถามเขาถึงความสามารถนั้นๆ ถ้าคุณชมคู่สนทนาว่าเขามีตาสวย เขาจะเอ่ยขอบคุณแล้วบทสนทนาก็แทบจะจบลงแค่นั้น ให้แน่ใจว่าคุณยังคงแสดงความกระตือรือร้นเวลาที่เอ่ยคำชมออกไปเพื่อที่จะดูจริงใจ ประโยคดีๆ ที่น่าใช้ก็เช่น:  คุณเล่นเปียโนเก่งจัง เล่นมานานเท่าไหร่แล้ว? คุณดูขึ้นพูดด้วยความมั่นอกมั่นใจดีจัง ไปเรียนรู้การพูดพรีเซนต์งานให้ดีแบบนี้จากที่ไหนมา? คุณวิ่งได้ยอดไปเลย แต่ละอาทิตย์ต้องฝึกยังไงบ้าง? มันอาจฟังดูแปลกพิกลในทีแรก แต่ลองทำแล้วดูว่ามันจะเปิดการสนทนาให้ขยายออกไปได้อย่างมีสีสันขนาดไหน นี่คือตัวอย่างคำถามชวนคิดที่อาจเพิ่มรสชาติการสนทนาได้:  จากความสำเร็จทั้งหมดที่คุณได้ทำมา อะไรที่คุณคิดว่าสำคัญที่สุดสำหรับตัวคุณเอง /เป็นประโยชน์ที่สุดสำหรับสังคม? สมมติว่าคุณสามารถร่ำรวย โด่งดัง หรือมีอิทธิพล คุณจะเลือกอย่างไหนและเพราะอะไร? นี่เป็นช่วงเวลาดีที่สุดในชีวิตคุณเลยหรือเปล่า? ถ้าคุณสามารถเป็นเจ้าของของได้แค่ 10 อย่าง มันจะมีอะไรบ้าง? ถ้าคุณต้องเลือกอาหารแค่ห้าอย่างกับเครื่องดื่มแค่สองอย่างไปตลอดชั่วชีวิต คุณจะเลือกอะไร? คุณเชื่อว่าคนเราเป็นฝ่ายสร้างความสุขขึ้นมาเองหรือรอมันเกิดขึ้นมาเอง? คุณจะทำอะไรถ้าเกิดมีผ้าคลุมล่องหน? คุณเชื่อในเจตจำนงเสรีหรือเปล่า? คุณคิดว่าตัวเองจะกลายเป็นสัตว์อะไรถ้าเกิดมีคนเปลี่ยนคุณเป็นสัตว์ได้? ซูเปอร์ฮีโร่ตัวโปรดของคุณเป็นใครและเพราะอะไร? คุณสามารถเชิญใครก็ได้ในประวัติศาสตร์มาร่วมทานข้าวเย็นที่บ้านได้ห้าคน คุณจะเชิญใคร? ถ้าพรุ่งนี้คุณเกิดถูกล็อตเตอรี่รางวัลที่หนึ่ง คุณจะใช้มันยังไง? ถ้าสามารถเป็นคนดังได้หนึ่งสัปดาห์ อยากมีชื่อเสียงด้านไหน? (หรือจะเลือกเป็นคนดังคนใด?) ยังเชื่อในซานตาคลอสหรือเปล่า? อยู่โดยไม่มีอินเทอร์เน็ตได้ไหม? ทริปในฝันของคุณเป็นไง? ให้กลับมาหากลยุทธการพูดคุย "ที่ได้ผล" นี้อยู่เรื่อยๆ ตราบเท่าที่มันยังคงใช้ได้ผลต่อคุณ เช่นเดียวกัน จดจำหัวข้อที่ดูเหมือนผู้คนจะรู้สึกไม่สะดวกใจหรือรู้สึกเบื่อหน่าย แล้วหลีกเลี่ยงมันในอนาคต ตามอ่านเรื่องราวต่างๆ ที่เกิดขึ้นในโลกและลองถามความคิดเห็นของคู่สนทนาถึงประเด็นข่าวใหญ่ที่เกิดขึ้นล่าสุด (กระนั้นพึงจำไว้ว่าในกรณีส่วนใหญ่แล้ว ทางที่ดีควรเลี่ยงเรื่องการเมือง) จดจำข่าวขำๆ ที่เรียกเสียงหัวเราะจากคุณได้และเตือนให้คู่สนทนาได้นึกถึงข่าวขำๆ ที่เขาเพิ่งอ่านผ่านตามา การหาหัวข้อสนทนาที่น่าสนใจเป็นแค่ส่วนหนึ่งของการทำให้เกิดบทสนทนาที่ดี แต่ที่สำคัญไม่แพ้กันคือคุณจะสื่อประเด็นนั้นออกมาได้อย่างไร ให้แน่ใจว่าได้พูดหัวข้อนั้นได้ตรงประเด็นโดยไม่ได้กล่าววกไปวนมาจนหาเป้าหมายไม่ได้ พยายามอย่าพูดวกออกนอกเรื่องในระหว่างการหยิบยกประเด็นการสนทนา มิฉะนั้นอาจเสี่ยงที่คู่สนทนาจะหมดความสนใจจะคุยกับคุณ!
ทำให้มันไม่เครียด. อย่าพะวงเรื่องความเงียบ. แบ่งปันความสนใจที่มีร่วมกัน. คุยเรื่องคนอื่น. มีประเด็นเปิดการสนทนาที่ต่างกันสำหรับคนที่คุณมีความสนิทสนมต่างกัน. เตือนตัวเองไว้ว่าต้องหลีกเลี่ยงอะไรบ้าง. ค้นหาเรื่องความสนใจและงานอดิเรก. ยกเรื่องครอบครัวมาคุย. ถามเรื่องการท่องเที่ยวหรือการผจญภัยที่ผ่านมา. ชวนพูดคุยเรื่องอาหารและเครื่องดื่ม. ถามถึงเรื่องงาน. หาว่าเหตุใดคุณสองคนถึงมาอยู่ในที่เดียวกัน. เอ่ยคำชมอย่างจริงใจ. จุดประกายทิศทางการสนทนาใหม่ด้วยการตั้งข้อสมมติฐานขึ้นมา. จดจำไว้ว่าหัวข้อไหนที่ได้รับการตอบสนองอย่างดีในการสนทนา. อ่านเหตุการณ์ต่างๆ ในปัจจุบัน. ฝึกพูดให้กระชับ.
https://www.wikihow.com/Come-Up-with-Good-Conversation-Topics https://www.wikihow.com/Come-Up-with-Good-Conversation-Topics https://www.wikihow.com/Come-Up-with-Good-Conversation-Topics
Extending the Conversation Learning About Basic Conversation Starters Pushing Boundaries